Hvor meget en ejendomsmægler tjener, afhænger af forskellige faktorer. Det kommer f.eks. an på, hvor man er i landet. Derudover afhænger det også af erfaring, din titel samt hvor stor en andel af din løn der er provisionsbaseret. Det er ikke unormalt med en model, hvor man får en fast månedsløn + x procent i provision. Lønniveauet vil derfor ofte hænge sammen med dit salg i den enkelte måned.